paragraph_text: Za razliku od drugih visokih odličja, Viktorijin je križ jednostavan i izrađen od bronce dvaju ruskih odnosno kineskih topova zarobljenih u opsadi Sevastopolja tijekom Krimskog rata. Samo su trojica odlikovana ovim odličjem dvaput: vojni liječnici Noel Chavasse i Arthur Martin-Leake te Novozelanđanin, pješak Charles Upham. Jedini Hrvat odlikovan Viktorijinim križem bio je australski Hrvat Tom Starcevich 1947. Od 1856. do 2007. dodijeljeno je 1358 Viktorijinih križeva, a posljednji je dodijeljen 2015.